text: পঞ্চগড়ের তেঁতুলিয়ার দেবনগড়ে বাড়িতে আগুন দেয়ার অভিযোগ-তদন্ত দাবি – Ajkerreport.com
  আবু তাহের আনসারী পঞ্চগড় : পঞ্চগড়ের তেঁতুলিয়া উপজেলার দেবনগড় ইউনিয়নের হরবাবি গ্রামের সামসুল হকের বাড়ির রান্না ঘরে রাত আনুমানিক সাড়ে ১১ টা থেকে ১২ টার মধ্যে কে বা কাহারা রান্না ঘরে আগুন ধরিয়ে দেয়। এ সময় রান্না ঘরের চালে আগুন লেগে শব্দ করতে থাকলে সামসুল হক টের পেয়ে শয়ন ঘর থেকে বের হয়ে দেখে রান্না ঘরে আগুন লেগেছে। এ সময় চিল্লা হাল্লা করতে থাকলে পাশর্^বর্তী বাড়ির লোকজন এসে আগুন নিয়ন্ত্রনে আনে।
  এদিকে বাড়ির মালিক সামসুল হক এর ছেলে শাহজাহান জানান ভজনপুর বালুবাড়ি এলাকার আব্দুল হামিদ এর সাথে দীর্ঘ দিন যাবৎ মামলা মোকাদ্দমা চলছে। আমি গত রবিবার বিকালে ভজনপুর বাজার থেকে বাড়ি ফেরার পথে ভজনপুর বাস স্ট্যান্ডে আসলে আমাকে আব্দুল হামিদ হুমুক দিয়া বলে বেটা তুই যদি মামলা তুলে না নিস তাহলে তোর বাড়ি-ঘর জালাইয়া সারখার করে দেব। এ হুমকির কথা বাড়িতে আসিয়া আমার বাবা মার সাথে বলি। তৎপরবর্তিতে আমি চুপচাপ থাকলে গত রাত অনুমানিক সাড়ে ১১ টার সময় কে বা কাহারা আমার বাড়ির রান্না ঘরে আগুন লাগাইয়া দেয়। এ সময় আমি ও আমার পরিবারের লোকজন টের পাইয়া আগুন নিয়ন্ত্রনে আনতে সক্ষম হই।কারা আমার বাড়িতে আগুন ধরিয়েছে তা তদন্ত সাপেক্ষে আইনগত ব্যবস্থা নেওয়ার জোর দাবি জানান বাড়ির মালিক সামসুল হক। এ সময় স্থানীয়রা তেঁতুলিয়া ফায়ার সার্ভিসকে খবর দিলে তৎক্ষনাত ঘটনাস্থলে পৌছে দেখে আগুন নিয়ন্ত্রনে এসেছে। কোন প্রকার ক্ষতি সাধন হয়নি।
  দেবনগড় ইউনিয়ন পরিষদ চেয়ারম্যান মোহাম্মদ মহসিন আলীর সাথে কথা বললে তিনি জানান সামসুলের বাড়িতে আগুন লাগার বিষয়টি আমার জানা নেই। এ রকম কোন ঘটনা ঘটলে স্থানীয় চেয়ারম্যন হিসাবে আমি জানতে পারতাম। তবে আমার জানা মতে এ রকম কোন ঘটনা ঘটেনী।
  ফায়ার সার্ভিসের স্টেশন অফিসার (ভারপ্রাপ্ত) মোঃ দেলোয়ার হোসেন জানান আমি রাত সাড়ে ১১ টার সময় হরবাবি গ্রামে সামসুলের বাড়িতে আগুন লাগার বিষয়টি জানতে পারি। সংবাদ পাওয়ার পর সঙ্গীয় ফোর্স সহ ঘটনাস্থলে পেীছাই। পৌছে রান্না ঘরে আগুন লাগার আলামত পাই। যাহা বিদ্যুতের সর্ট সাকিটে আগুন লেগেছিল বলে বুঝতে পারি। তবে রান্না ঘরের বেড়ায় সামান্য পুরা গেছে ও ১ টি মাটিয়া টিন পুড়ে যাওয়ার চিহ্ন দেখতে পাই।